AIŠKINAMASIS RAŠTAS

Dėl savivaldybės materialiojo turto perdavimo valdyti, naudoti ir disponuoti juo patikėjimo teise

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) gavo Molėtų „Vyturėlio“ vaikų lopšelio – darželio 2019 m. sausio 11 d. raštą Nr. SD-3 „Dėl tarnybinio automobilio“, kuriuo prašo įstaigos veiklai perduoti 2000 m. pagamintą lengvąjį automobilį „VW Passat“. Šiuo metu įstaigos valdomas 1991 m. pagamintas automobilis „Audi 100“ direktoriaus įsakymu pripažintas netinkamu veiklai ir siūloma jį perduoti Administracijai.

Taip pat Administracija gavo Molėtų r. Suginčių pagrindinės mokyklos 2019 m. sausio 14 d. raštą Nr. V9-4 „Dėl turto pripažinimo netinkamu naudoti“ ir direktoriaus įsakymą, kuriuo mokyklos valdomas 1995 m. pagamintas automobilis „Audi A4“ pripažintas netinkamu veiklai ir siūloma jį perduoti Administracijai.

Perduotiems automobiliams Administracija parengs dokumentus ir skelbs viešą prekių aukcioną.

Administracijos direktoriaus 2019 m. sausio d. 15 d. įsakymu Nr. B6-35 „Dėl Molėtų rajono savivaldybės turto pripažinimo nereikalingu savivaldybės administracijos funkcijoms vykdyti“ Administracijos patikėjimo teise valdomas 2000 m. pagamintas lengvasis automobilis „VW Passat“, valstybinis Nr. EEU591, ir 1997 m. pagamintas lengvasis automobilis „VW Passat“, valstybinis Nr. GOE502, pripažinti nereikalingais Administracijos funkcijoms vykdyti ir siūloma juos perduoti Molėtų „Vyturėlio“ vaikų lopšeliui – darželiui ir Molėtų rajono ugniagesių tarnybai.

Molėtų rajono savivaldybės viešoji biblioteka 2019 m. sausio 10 d. raštu Nr. R2-4 „Prašymas dėl turto perėmimo“ prašo perduoti įstaigos veiklai 11 kompiuterių stalų (toliau – trumpalaikis turtas). Molėtų rajono savivaldybės administracijos direktoriaus 2019 m. sausio d. 15 d. įsakymu Nr. B6-35 „Dėl Molėtų rajono savivaldybės turto pripažinimo nereikalingu savivaldybės administracijos funkcijoms vykdyti“ Administracijos patikėjimo teise valdomas trumpalaikis turtas pripažintas nereikalingu Administracijos funkcijoms vykdyti. Minėti trumpalaikis turtas buvo perduotas panaudos pagrindais viešajai įstaigai „Kaimynystės namai“. Įstaiga turtą grąžino, kadangi jis tapo nereikalingu įstaigos veiklai.

Visi  sprendimą pagrindžiantys dokumentai pateikti sprendimo projekto rengėjui.

Parengto sprendimo projekto tikslas – perduoti savivaldybei nuosavybės teise priklausantį ir šiuo metu Molėtų „Vyturėlio“ vaikų lopšelio – darželio, Molėtų r. Suginčių pagrindinės mokyklos, Molėtų rajono savivaldybės administracijos patikėjimo teise valdomą materialųjį turtą kitoms savivaldybės biudžetinėms įstaigoms valdyti, naudoti ir disponuoti juo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunktis, 20 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės materialusis turtas bus perduotas savivaldybės biudžetinėms įstaigoms, kurios minėtu turtu disponuos teisės aktų nustatyta tvarka.

Neigiamų pasekmių nenumatoma.

**4. Priemonės sprendimui įgyvendinti**

Bus pasirašyti turto perdavimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija, Molėtų „Vyturėlio“ vaikų lopšelis – darželis, Molėtų r. Suginčių pagrindinė mokykla.